**הקרן למענקי מחקר**

# קול קורא למחקרים בתחומי ביטחון הפנים לשנת 2023

**-הקול הקורא מופנה לנשים וגברים כאחד-**

## 

תוכן עניינים

[א. מבוא 2](#_Toc103598038)

[ב. תנאי הסף 3](#_Toc103598039)

[ג. תנאי ביצוע 5](#_Toc103598040)

[ד. מיון והערכת ההצעות 6](#_Toc103598041)

[ה. ביצוע התכנית 7](#_Toc103598042)

[ו. כללים ועקרונות 8](#_Toc103598043)

[ז. זכויות המשרד 8](#_Toc103598044)

[ח. שאלות ופניות 9](#_Toc103598045)

[ט. הגשת ההצעות 9](#_Toc103598046)

[י. מועד אחרון להגשת הצעות המחקר 10](#_Toc103598047)

**CTRL לחיצה למעבר קישור+**

**הקרן למענקי מחקר**

# קול קורא למחקרים בתחומי ביטחון הפנים לשנת 2023

## מבוא

1. **רקע**: **במסגרת תכנית העבודה לשנת 2023, משרד החדשנות, המדע והטכנולוגיה (להלן –משרד המדע) והמשרד לביטחון הפנים (להלן-**המשרד לבט"פ**) פועלים לקידום פעילות מחקר** יישומי **ולהעמקת הקשר בין החוקרים באקדמיה ומכוני המחקר העוסקים בתחומי הקרימינולוגיה, השיטור, הפשיעה והכליאה לבין הצרכים העולים מתוך הפעילות המשרדית והגופים הכפופים למשרד לבט"פ.**

**במסגרת זו שני המשרדים מפרסמים במשותף קול קורא המבקש לקבל הצעות בנושאים הבאים:**

1. **היבטי פשיעה, אלימות, היפגעות מפשיעה, ביטחון אישי, סוגיות חדשניות בשיטור קלאסי/עירוני/ /כפרי ועוד**
2. **כליאה, חלופות כליאה, הפחתת רצידיביזם, הערכת תכניות / פעולות התערבות בשב"ס, השתלבות אסירים בקהילה**
3. **מניעת פשיעה והתערבויות חברתיות ואחרות לצמצום התנהגויות אנטי חברתיות בקרב בני נוער**
4. **היבטים חברתיים בטיפול באירועי אסון המוניים, אירועי מזג אויר קיצוני (כגון שריפות יער גדולות, הצפות, סופות שלגים וכו'), מודלים חדשניים לשיפור המענה של כוחות החירום וההצלה בעת אירועי אלו ו/או אירועי חומ"ס, חילוץ והצלה.**

**\*** **יובהר כי ועדת השיפוט סוברנית להמליץ על הענקת יתרון לאוכלוסיות מיוצגות בחסר (עולים חדשים, חברה חרדית, חברה אתיופית, חברה ערבית וכו') לפי שיקול דעת.**

**למען הסר ספק, בכל תחומי ונושאי קול קורא זה,** על המחקרים להיות בעלי היתכנות יישומית**.**

**דגשים עיקריים בקול קורא זה, השונים מן הקולות הקוראים הרגילים של משרד החדשנות, המדע והטכנולוגיה**:

* הצעות המחקר תיכתבנה בשפה העברית
* דוחות המחקר השנתיים והמסכם המוגשות במהלך שנות המחקר ייכתבו בשפה העברית.
* ביצוע המחקר יהיה על ידי מוסד המציע, אך בשיתוף פעולה ובליווי מחקרי של חוקרי לשכת המדען במשרד לביטחון הפנים (להלן: "המשרד לבט"פ"). שיתוף הפעולה יהיה מתחילת המחקר ועד סופו. כלומר משלב בניית כלי המחקר, ועד התייחסות מקצועית לניתוח הנתונים, תוצאות המחקר, המלצות ,פרסום, וכו', שליחת הערות וליווי בכתיבת דוחות הביניים והדוחות הסופיים. בהתאם, חוקרי לשכת המדען המשרד הבט"פ יוכלו להעיר הערותיהם בכל עת, על מנת שייטיב לענות על מטרות המחקר.
* צוותי המחקר שיזכו יתחייבו להיפגש עם הצוותים המקצועיים מטעם המשרד לבט"פ מעת לעת.
* דוח מדעי שנתי ובקשת המשך וכן דוח מדעי מסכם יאושרו הן על-ידי משרד החדשנות, המדע והטכנולוגיה והן על-ידי המשרד לביטחון הפנים.
* שיפוט הצעות המחקר ינוהל על-ידי וועדת שיפוט המורכבת משופטים מן האקדמיה ומומחים בנושאי המחקר בקול קורא זה, כולל חוקרים מהמשרד לבט"פ, ללא סוקרים מחו"ל, כפי שייבחר על-ידי המדענים הראשיים של משרד החדשנות, המדע והטכנולוגיה והמשרד לביטחון הפנים.

תקציב**:**

**הפעילות בתחום זה מתוקצבת בסכום של עד** 0.5 מיליון ₪ **בכפוף לזמינות משאבים תקציביים.**

**המימון המרבי למחקר (לתקופה של שנתיים) הוא:** 250,000 ₪

## תנאי הסף

**רשאים להגיש הצעות מציעים העומדים בכל תנאי הסף להלן:**

* 1. "המוסד**" -** מוסד מוכר להשכלה גבוהה בישראל, כמשמעותו בחוק המועצה להשכלה גבוהה, התשי"ח-1958 וכן מכון מחקר בישראל שהוא מלכ"ר, חל"צ, חברה ממשלתית או יחידה ממשלתית (כגון: בתי חולים, מרכזי מחקר ופיתוח אזוריים).

**לעניין זה: "מכון מחקר" משמעו – גוף אשר חלק ניכר מפעילותו קשור לקידום המחקר בחזית הידע העולמי, ברשותו תשתית ציוד לביצוע מחקרים, והחוקרים אשר מועסקים במסגרתו עוסקים בין היתר בפרסום מאמרים מטעמו בעיתונות מדעית בינלאומית ובהצגת עבודות בכנסים בינלאומיים.**

* 1. **בהצעה המוגשת על ידי מספר מוסדות, כל אחד מהם יענה על הגדרת "מוסד" כהגדרתו לעיל.**
  2. **החוקר הראשי בהצעת המחקר מטעם המוסד הוא חבר סגל במוסד בעל תואר** Ph.D. **או** M.D.**, המועסק באופן קבוע או נמצא במסלול לקביעות במוסד,** או פרופסור אמריטוס במוסד **(להלן –** "**החוקר הראשי").**

במידה וישנו חוקר חבר סגל המנהל קבוצת מחקר עצמאית שאינו בעל תואר Ph.D. - מוסד המחקר יוכל להגישו בצירוף נימוקים, המלצה מטעמם וקורות חיים אשר יבחנו על ידי המדען הראשי או מי מטעמו, כל מקרה לגופו.

* 1. חוקר ראשי שיש לו מענק מחקר פעיל הממומן על ידי המשרד במסלול הלאומי בשנת 2023 לא יהיה רשאי להגיש בקשה במסגרת קול קורא זה, כאמור בסעיף ו. להלן. חוקר ראשי שיש לו מענק מחקר פעיל יכול להגיש הצעה אחת כחוקר משני כל עוד אין לו מענק מחקר פעיל אחר הממומן על ידי משרד המדע במסלול הלאומי בו הוא משמש כחוקר משני. למען הסר ספק, הגבלה זו אינה חלה על מחקרים שהם בשיתוף פעולה בינלאומי.
  2. **ההצעה תכלול תכנית לביצוע מחקר בעל היתכנות יישומית בתחומים המפורטים** בסעיף א. לקול קורא זה.
  3. התכנית אינה מיועדת למימון מחקרים בתעשייה. עם זאת, חוקרים מהתעשייה או מהמגזר השלישי יכולים להיכלל בהצעה המוגשת על ידי מוסד כחוקרי משנה או קבלנים המספקים שירותים לקבוצת מחקר במוסד (אם בשעות ייעוץ, אם בהכנת חומרים ומתקנים), אולם לא יוכרו כקבוצת מחקר נפרדת. יודגש כי חוקרים וגופים מחוץ למוסד ייכללו במחקר רק אם נדרשת מומחיות מיוחדת אשר לא קיימת במוסדות השותפים להצעה.
  4. המציע הגיש כתב התחייבות חתום בנוסח המצורף להלן כנספח 1. **יובהר בזאת כי הצעה שהוגשה בהעדר צירוף כתב התחייבות חתום, יפסל על הסף.**

## תנאי ביצוע

**מחקר המוצע לביצוע במסגרת קול קורא זה נדרש להתבצע על פי הכללים הבאים:**

* 1. **המחקר יבוצע תחת המוסד המציע,** בשיתוף פעולה ובליווי מחקרי של חוקרי לשכת המדען במשרד לביטחון הפנים **כמפורט לעיל בסעיף א'**
  2. **המחקר יבוצע בהתאם לתנאי קול קורא זה, להוראות ה"**[**הסכם כולל למחקרים**](https://www.gov.il/BlobFolder/rfp/rfp20220111/he/%D7%94%D7%A1%D7%9B%D7%9D%20%D7%9B%D7%95%D7%9C%D7%9C%20%D7%9C%D7%9E%D7%97%D7%A7%D7%A8%D7%99%D7%9D.pdf)**" המצורף כנספח ב', לנהלי הקרן המצורפים כנספח ג' (על עדכוניהם מעת לעת), ולתנאי כתב ההתחייבות למצורף כנספח 1.**
  3. **תכנית המחקר תיבנה במסגרת שנתית, לתקופה של שנתיים.**
  4. **חודשיים לפני תום שנת המחקר הראשונה, יוגש דו"ח מדעי שנתי בעברית בצירוף בקשת המשך לשנה נוספת, אשר תכלול פירוט המחקר שבוצע ושלבי המחקר, התייחסות לאבני הדרך ותכנית העבודה לשנת המחקר העוקבת. הגשת דו"ח המדעי תיעשה בהתאם להוראות הסכם הכללי ונהלי המשרד. תהליך אישור הדו"ח יתבצע במשותף על-ידי המשרד לביטחון הפנים ומשרד החדשנות, המדע והטכנולוגיה.**
  5. **דו"ח מדעי סופי בסוף שנת המחקר השנייה, ייכתב בעברית על גבי הטופס הייעודי המיועד לכך במסגרת קול קורא זה ויכלול פירוט של כל שלבי המחקר, תוצאות המחקר וכן ניתוח ומסקנות המחקר. דף השער לדוח הסופי יכלול את: שם המחקר, שמות החוקרים, מוסדות המחקר, שנת פרסום, לוגו משרד החדשנות, המדע, והטכנולוגיה יחד עם לוגו המשרד לביטחון הפנים. ניתן להוסיף גם את לוגו מוסד המחקר. הדו"ח ייכתב בעברית. לדו"ח זה יש לצרף תקציר בעברית ובאנגלית.**
  6. **המימון המרבי לביצוע מחקר (לתקופה של 2 שנים) עבור כל אחד מהתחומים צוינו בפרק א'. לעיל. הסכומים מתייחסים למחקר הנמשך שתי שנים.**
  7. **תקציב המחקר יכלול: כוח-אדם מחקרי, ציוד, חומרים, הוצאות אחרות (שונות) ותקורה.**
  8. **לפירוט בנוגע להוצאות אסורות, תקציב מקסימלי לסעיפים מסוימים, יש לעיין בנהלי הקרן בנספח ג'.** תקציב המוצע במסגרת הצעת המחקר ייעשה לפי הכללים המפורטים בנוהל זה. **אין לכלול במסגרת זו תקציב עבור כנס, יישוג וכן דוח היתכנות ישומית.**
  9. הסכומים הרשומים לכל תחום מיועדים לידיעה והערכת סיכויי זכייה בלבד ואינם מחייבים את המשרד.
  10. **המוסד יפעל בהתאם להוראות החלטת ממשלה מספר 2575 ובהתאם, ידווח למשרד  על  כל  רישום פטנט ועל  כל  ניצול מסחרי הנובע מהידע באמצעות דיווח שנתי למשרד.** [קידום ופיתוח ידע הנוצר במימון מענקי מחקר ממשלתיים | מספר החלטה 2575 | משרד ראש הממשלה (www.gov.il)](https://www.gov.il/he/departments/policies/2004_des2575)
  11. משרד המדע והמשרד לבט"פ שומרים לעצמם את האפשרות להאריך את תקופת המחקר לצורך ביצוע 'מחקרי המשך' עם הזוכים בקול הקורא זה באמצעות שיתוף פעולה ללא עלות נוספת וזאת, בכפוף להסכמת המשרדים והזוכים. בהתאם, יובהר בזאת כי:
      1. במסגרת סעיף זה "מחקר המשך" הינו מחקר שעסק באותה שאלה מחקרית ו/או לשם אותם מטרות המחקר המוצע במסגרת קול קורא זה.
      2. תקציב המחקר המוצע ישמש למימון מחקר המוצע בלבד ולא ניתן לממן פעילות מחקרית במסגרת מחקר המשך מתקציב מחקר המוצע. בנוסף, כאמור לעיל, לא תינתן תוספת מימון עבור מחקר המשך.
      3. תקופת מחקר המשך לא תעלה על שנתיים מיום הסכמת המשרדים והזוכים, אלא אם כן נקבע אחרת באישור משרד המדע.

## מיון והערכת ההצעות

* 1. **ההצעות תועברנה לשלב ההערכה והשיפוט על ידי ועדת השיפוט המקצועית שתמונה לשם כך על-ידי המדען הראשי במשרד החדשנות, המדע והטכנולוגיה והמדען הראשי במשרד לביטחון הפנים.** ועדת השיפוט תכלול מומחים מהאקדמיה, מן המשרד לביטחון הפנים, ובמידת הצורך גם מומחים מהמגזר הפרטי או הציבורי, כולל מהתעשייה וגופי הביטחון.
  2. **המלצות ועדת השיפוט תועברנה להחלטה משותפת של המדענים הראשיים של שני המשרדים ולהנהלת הקרן לדיון וקבלת החלטות.**
  3. **ההצעות תוערכנה על פי אמות מידה מקצועיות כאשר הבסיס להערכת ההצעות יהיה כדלהלן:**
     + - **מידת הרלוונטיות והתרומה לפעילות המשרד לביטחון הפנים (30%):** **מידת הרלוונטיות ותרומת המחקר המוצע לקידום פעילותו של המשרד לביטחון הפנים והנושאים עליהם הוא אמון**
       - **פוטנציאל יישומיות (20%): מידת ישימות ההצעה לרבות סבירות השימוש במשאבים ונגישותם והיכולת למימושה בזמן סביר.**
       - **רמה מדעית (20%): מצוינות מדעית וטכנולוגית, הבסיס המדעי של המחקר.**
       - **מידת החדשנות (10%)**: **מידת החדשנות והמקוריות של המחקר המוצע בהשוואה לידע המקצועי שהצטבר בארץ ובעולם.**
       - **מתודולוגיה (10%): המידה שבה השיטה המוצעת לביצוע המחקר היא איכותית, ברת ביצוע ותואמת את מטרות המחקר.**
       - **יכולת הביצוע של החוקר וקבוצת המחקר (10%):** **תיבחן בהסתמך על ניסיון, הישגים קודמים וכישוריהם של החוקרים והאמצעים העומדים לרשותם (במידה והצעת המחקר כוללת מספר קבוצות מחקר, יש להתייחס לרמת שיתוף הפעולה ביניהן וחיוניותו למחקר).**

יובהר כי אמות המידה והמשקלות ישמשו את וועדת השיפוט ככלי עזר לגיבוש מבנה הערכה מקיף ובסיס השוואתי בין ההצעות. הניתוח המקיף ודירוג ההצעות על ידי ועדת השיפוט לא יהיה כפוף ל"ציון" שיתקבל כתוצאה מהערכת כל הצעה ע"י הגורם המעריך. בין היתר, במקרה שהוועדה מבחינה בהצעות ברמת איכות דומה, הוועדה רשאית לשקול בחיוב מתן העדפה לאוכלוסיות הזכאיות לייצוג הולם.

* 1. ההצעות תוערכנה על-ידי וועדת השיפוט שימנו המדענים הראשיים של שני המשרדים, ללא הסתייעות בסוקרים חיצוניים.

הנחיות מפורטות לכתיבת הצעות המחקר מופיעות בקובץ "הנחיות בדבר הצרופות הדרושות להגשת הצעת מחקר".

הנחיות להגשת הצעות המחקר מופיעות ב"מדריך למשתמש בפורטל"

מערכת קדמת מדע.

## ביצוע התכנית

* 1. **המשרדים לא ידונו בהצעות אשר תוגשנה באיחור או שלא בהתאם לתנאים המפורטים בקול קורא זה, ונהלי הקרן.**
  2. **על פי הצפי, ההחלטה על ההצעות המלאות הזוכות תיעשה במהלך חודש דצמבר של שנת 2023, בהתאם לכללים ובכפוף לאישור תקציב המדינה ולזמינות התקציב לשנת 2023.**
  3. **חתימה על התקשרות לביצוע המחקר מותנית בעמידת המוסד בכלל תנאי ההסכם הכולל למחקרים לעניין זה, בטופס פרטי ההתקשרות, לרבות בקיומן של ערבויות וביטוחים כנדרש.**
  4. **אישור תקציב המחקר וחתימה על התקשרות לביצוע המחקר מותנים בזמינות תקציבית.**
  5. **עם החתימה על ההסכם על החוקר להצהיר כי משרד המדע הוא הגורם המממן היחידי של המחקר, למעט גורמי מימון שאינם ממשלתיים אשר הוצגו במסגרת הצעת המחקר ואושרו על ידי המשרדים. ובכל מקרה, יודגש כי לא יתאפשר כפל מימון באמצעות משרד המדע, כאמור בסעיף ו.** להלן.
  6. **המוסד אינו רשאי להעביר או להמחות את זכויותיו לפי קול קורא זה, כולן או חלקן.**

## כללים ועקרונות

* **חוקר ראשי (ראש קבוצת מחקר) יוכל להגיש הצעה אחת בלבד בקול קורא זה כ"חוקר ראשי-מרכז פרויקט" (PI). חוקר ראשי יוכל להשתתף כ"חוקר משני" (co-PI) בהצעה נוספת אחת בלבד בקול קורא זה.**חוקר שיש לו מחקר פעיל בשנת 2023 לא יוכל להגיש הצעה במסגרת קול קורא זה.
* לא יהיה אפשרות לשנות את זהות חוקר הראשי או חוקר משני לאחר הגשה הסופית בשל אי עמידה בתנאי הסף.
* **חוקר שיש לו מחקר פעיל במסלול הלאומי במימון משרד המדע** אשר בשנת 2023 תהיה זו שנתו האחרונה למחקר, יוכל להגיש הצעה לקול קורא זה. ככלל, המשרד יממן לא יותר מאשר מחקר אחד במסלול הלאומי ומחקר אחד במסלול הבינ"ל לחוקר בכל נקודת זמן.
* **כפל מימון - לא יינתן מימון לאותו מחקר או מחקר דומה במסגרת אחרת של משרד המדע או מחקר הממומן על ידי משרדי ממשלה אחרים או על ידי קרנות ציבוריות כמו הקרן הלאומית למדע (**ISF**),**
* **שאר הנהלים מפורטים בנהלי קרן המחקרים המצורפים כנספח ג' לקול הקורא.**

## זכויות המשרד

* 1. המשרד רשאי **לבטל** את הקול הקורא או חלקים ממנו או לפרסם קול קורא חדש או עדכון למסמך זה ללא מתן הסברים למציעים או לכל גורם אחר וללא הודעה מוקדמת.
  2. המשרד **רשאי**, בכל עת, בהודעה שתפורסם, להקדים או לדחות את המועד האחרון להגשת בקשות וכן לשנות מועדים ותנאים אחרים הנוגעים לקול הקורא על פי שיקול דעתו
  3. המשרד רשאי לפנות במהלך הבדיקה וההערכה למציע, כדי לקבל הבהרות להצעה, לבקש פרטים נוספים או כל מסמך או מידע אחר הדרושים לדעתו לשם בדיקת ההצעות או קבלת החלטה.
  4. **המשרד שומר לעצמו את הזכות לפסול מציע אשר כלל בהצעתו מידע שקרי או מטעה.**
  5. **המשרד רשאי לדרוש שיתוף פעולה בין קבוצות חוקרים שהגישו תכניות מחקר דומות או משלימות כתנאי להגשת הצעות מלאות או כתנאי לזכייה.**
  6. **המשרד רשאי לקבוע את גובה המימון שיינתן לזוכה ואת פרטי התקציב, בהתאם להתרשמותו מצרכי ההצעה. במקרה בו גובה המימון המאושר נמוך מהתקציב שבהצעה, יתבקש הזוכה להגיש תכנית תקציבית מתוקנת בהתאמה.**
  7. לא ניתן להגיש ערר על המלצות ועדת השיפוט מטעמים מקצועיים.
  8. **אין בפנייה זו כדי ליצור מחויבות כלשהי של משטרת ישראל כלפי מי מהמשיבים לפנייה ו/או להוות התחייבות כלשהי לבחירת גוף מחקר/או מחקר כלשהם.**
  9. אין באמור **לעיל** כדי לפגוע בזכויות המשרד לפי חוק חובת המכרזים, התשנ"ב–1992 או תקנותיו או לפי כל דין אחר.

## שאלות ופניות

החוקרים מתבקשים להפנות שאלות ובירורים בנושאים אדמיניסטרטיביים למוסד בלבד. המוסד יפנה למשרד בבירור לפי הצורך.

בשאלות לבירור בנושאים מדעיים ניתן לפנות לגורמים הבאים: משרד הבט"פ – - מר גיא נגר (guyn@mops.gov.il)

משרד החדשנות, המדע והטכנולוגיה – ד"ר אלכס אלטשולר ([alexa@most.gov.il](mailto:alexa@most.gov.il))

## הגשת ההצעות

* 1. ההצעות תוגשנה באמצעות רשות המחקר במוסד, ותהינה מאושרות וחתומות על ידי מורשה חתימה מטעם המוסד ועל ידי החוקר הראשי, בצירוף חותמת המוסד.
  2. ההגשה תיעשה באמצעות המערכת המקוונת "**קדמת המדע**" בקישור שלהלן: <https://kf.most.gov.il>
  3. הנחיות למילוי הטופס המקוון והמסמכים הנדרשים לצירוף מופיעים באתר המשרד ובמדריך למשתמש בפורטל במערכת "קדמת המדע".
  4. משתמשים חדשים - לפני שניתן להגיש ההצעה יש לפתוח חשבון משתמש באתר "קידמת המדע" ע"י מילוי "בקשה לפתיחת חשבון". על רשות המחקר של המוסד המגיש לאשר את הבקשה. מגיש הבקשה יקבל הודעה בדוא"ל כאשר החשבון פעיל. **תהליך האישור עלול להתארך, לכן מומלץ להגיש בקשות מוקדם ככל האפשר ובכל מקרה הרבה לפני המועד הסופי**.
  5. בכל בעיה טכנית בהגשה ניתן לפנות באמצעות "כפתור" פניית שירות שבתוך פורטל קדמת המדע. יודגש כי הפניות יכולות להתבצע אך ורק באמצעות מרכזי הפעילות במוסד.

## מועד אחרון להגשת הצעות המחקר

* 1. **המועד האחרון להגשת ההצעות על ידי החוקרים באמצעות המערכת המקוונת אל מרכז הפעילות במוסד הוא** עד יום **רביעי** , ה- **1.2.2023**, עד השעה 15:00**. לאחר מועד זה תיסגר המערכת בפני החוקרים ולא תהיה אפשרות עוד להגיש הצעות. לאחר** הגשת **ההצעה על ידי החוקר היא תעבור לאישור המוסד, אשר יוכל לערוך בה שינויים ותיקונים.**
  2. המועד האחרון להגשת ההצעות על ידי **המוסדות** הוא עד יום **רביעי**, ה-  **8.2.2023** , עד השעה 15:00**.** (להלן – **המועדים הקובעים**). זהו המועד בו נדרשים המוסדות לאשר את ההצעות באמצעות המערכת המקוונת באופן סופי.

**הצעה אשר לא תאושר ותוגש במערכת המקוונת על ידי המוסד עד למועד זה – לא תידון.**

**לתשומת לבכם, מילוי הטופס המקוון במערכת** [**קדמת מדע**](https://kf.most.gov.il/SignIn)**, היא פעולה הדורשת זמן ולכן מומלץ להתחיל בהליך ההגשה זמן רב טרם המועד הקובע ולא ברגע האחרון, וזאת בשל קשיים ועיכובים מגוונים העשויים להיגרם: ניתוק מהרשת, קבצים לא תקינים, קבצים כבדים, חתימות מורשי החתימה וכד'**.

**הצעות אשר תגענה באיחור או שלא תוגשנה בהתאם למפורט לעיל, תדחינה על הסף.**

**מסמך זה מנוסח בלשון זכר מטעמי נוחות בלבד. בכל מקום בו הפנייה במסמך מנוסחת בלשון זכר, הכוונה לגברים ולנשים כאחד.**